ddrg/super_eurlex huggingface dataset:
Úradný vestník L 112 , 28/04/1984 S. 0009 - 0010

Fínske špeciálne vydanie: Kapitola 3 Zväzok 17 S. 0116

Španielske špeciálne vydanie: Kapitola 03 Zväzok 30 S. 0139

Švédske špeciálne vydanie: Kapitola 3 Zväzok 17 S. 0116

Portugalské špeciálne vydanie Kapitola 03 Zväzok 30 S. 0139



Nariadenie Komisie (EHS) č. 1159/84 z 27. apríla 1984, ktorým sa mení a dopĺňa nariadenie (EHS) č. 315/68 stanovujúce normy kvality pre cibule určitých odrôd kosatcov a tulipánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 z 27. februára 1968 o vytvorení spoločnej organizácie trhu so živými rastlinami a iným rastlinným tovarom, hľuzami, koreňovými sústavami a im podobné, rezanými kvetmi a okrasnými listami [1] a najmä jeho článok 4, keďže nariadenie (EHS) č. 315/68 [2], naposledy zmenené a doplnené nariadením (EHS) č. 3718/81 [3], stanovuje normy kvality pre kvetinové cibule, podzemky a hľuzy, keďže vytvorenie nových odrôd a hybridov kosatcov "Wedgwood" a "Prof. Blaauw" si žiada upraviť botanické označenia týchto produktov; keďže doterajšie skúsenosti dokázali, že minimálna veľkosť "trieda 8" stanovená pre cibule tulipánu kaufmanniana, odrody "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa", a "Sweelinck" nezabezpečuje uspokojivé kvitnutie; keďže tieto normy sa majú z tohto dôvodu príslušne upraviť; keďže opatrenia ustanovené v tomto nariadení sú v súlade so stanoviskom Riadiaceho výboru pre živé rastliny a iné rastlinné produkty, hľuzy, koreňové sústavy a im podobné, rezané kvety a okrasné listy; PRIJALA TOTO NARIADENIE: Článok 1 V tabuľke uvedenej v oddiele III prílohy k nariadeniu (EHS) č. 315/68, sa riadky týkajúce sa odrôd kosatca "Wedgwood" a "Prof. Blaauw" a riadky týkajúce sa "Tulipa kaufmanniana, odrody Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck" týmto nahrádzajú textom stanoveným v prílohe k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1985. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. apríla 1984 Za Komisiu Poul Dalsager člen Komisie [1] Ú. v. ES L 55, 22.3.1968, s. 1. [2] Ú. v. ES L 71, 21.3.1968, s. 1. [3] Ú. v. ES L 373, 29.12.1981, s. 4. -------------------------------------------------- PRÍLOHA "Botanický popis produktu | Spôsob triedenia | Minimálna veľkosť | Veľkostné triedy | Kosatec | | | | —Wedgwood, Prof. Blaauw, Ideal, Apollo, Telstar, Blue Magic, Hildegarde a ich kultivary a hybridy | A, B, C | 8 cm | 8–9; 9–10; 10 a viac | —Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 a viac" | --------------------------------------------------
Úradný vestník L 029 , 01/02/1985 S. 0008 - 0008

Fínske špeciálne vydanie: Kapitola 11 Zväzok 11 S. 0173

Španielske špeciálne vydanie: Kapitola 04 Zväzok 3 S. 0103

Švédske špeciálne vydanie: Kapitola 11 Zväzok 11 S. 0173

Portugalské špeciálne vydanie Kapitola 04 Zväzok 3 S. 0103



Nariadenie Rady (EHS) č. 223/85 z 29. januára 1985 o uzavretí Dohody o rybárstve medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže je v záujme spoločenstva schváliť Dohodu o rybárstve medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej, podpísanú v Bruseli 13. marca 1984, PRIJALA TOTO NARIADENIE: Článok 1 Dohoda o rybárstve medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Vykonávacie protokoly stanovené v článku 2 dohody sa schvália podľa postupu ustanoveného v článku 43 zmluvy. Článok 3 Predseda Rady predloží oznámenie stanovené v článku 13 dohody. Článok 4 Toto nariadenie nadobúda účinnosť v deň vstupu do platnosti zmluvy, ktorou sa so zreteľom na Grónsko menia a dopĺňajú zmluvy o založení Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. januára 1985 Za Radu predseda G. Andreotti [1] Ú. v. ES C 172, 2.7.1984, s. 83. --------------------------------------------------
Úradný vestník L 193 , 25/07/1985 S. 0015 - 0015

Fínske špeciálne vydanie: Kapitola 4 Zväzok 2 S. 0033

Španielske špeciálne vydanie: Kapitola 04 Zväzok 4 S. 0005

Švédske špeciálne vydanie: Kapitola 4 Zväzok 2 S. 0033

Portugalské špeciálne vydanie Kapitola 04 Zväzok 4 S. 0005



Nariadenie Komisie (EHS) č. 2046/85 z 24. júla 1985, ktoré mení a dopĺňa nariadenie (EHS) č. 1985/74 stanovujúce podrobné pravidlá pre uplatňovanie stanovenia referenčných cien a cien franko hranice kapra KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Komisie (EHS) č. 3796/81 z 29.12.1981 o spoločnej organizácii trhu s produktmi rybolovu [1], naposledy zmenené a doplnené nariadením EHS č. 3655/84 [2], najmä na jeho článok 22 ods. 5, keďže článok 22 ods. 1 nariadenia (EHS) č. 3796/81 stanovuje referenčné ceny kapra, ktoré majú byť určené pred začiatkom každého hospodárskeho roka; keďže tieto ceny sa musia určiť na rôznych úrovniach pre jednotlivé obdobia počas každého hospodárskeho roka podľa sezónnych výkyvov cien; keďže článok 3 nariadenia Komisie (EHS) č. 1985/74 [3], naposledy zmeneného a doplneného nariadením (EHS) č. 1701/78 [4], stanovuje obdobia, pre ktoré sa majú určiť referenčné ceny platné od 1. decembra do 31. júla nasledujúceho roka; keďže skúsenosti dokázali potrebu rozdeliť túto dobu na dve časti; keďže nariadenie (EHS) č. 1985/74 sa má preto zmeniť a doplniť; keďže Riadiaci výbor pre produkty rybolovu nedoručil stanovisko v lehote stanovenej predsedom, PRIJALA TOTO NARIADENIE: Článok 1 Článok 3 nariadenia (EHS) č. 1985/74 sa nahrádza takto: "Referenčná cena kapra je stanovovaná v obdobiach: - od 1. augusta do 30. novembra, - od 1. decembra do 31. decembra, - od 1. januára do 31. júla." Článok 2 Toto nariadenie nadobúda účinnosť 1. augusta 1985. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. júla 1985 Za Komisiu Frans Andriessen podpredseda [1] Ú. v. ES L 379, 31.12.1981, s. 1. [2] Ú. v. ES L 340, 28.12.1984, s. 1. [3] Ú. v. ES L 207, 29.7.1974, s. 30. [4] Ú. v. ES L 195, 20.7.1978, s. 14. --------------------------------------------------
Úradný vestník L 029 , 01/02/1985 S. 0018 - 0018

Fínske špeciálne vydanie: Kapitola 4 Zväzok 2 S. 0028

Španielske špeciálne vydanie: Kapitola 04 Zväzok 3 S. 0113

Švédske špeciálne vydanie: Kapitola 4 Zväzok 2 S. 0028

Portugalské špeciálne vydanie Kapitola 04 Zväzok 3 S. 0113



Nariadenie Rady (EHS) č. 225/85 z 29. januára 1985, ktorým sa ustanovujú určité špecifické opatrenia v súvislosti s osobitnou úpravou rybárstva uplatniteľnou na Grónsko RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, a na článok 1 odsek 2 protokolu o osobitných úpravách pre Grónsko, so zreteľom na návrh Komisie, so zreteľom na stanovisko Európskeho parlamentu [1], keďže zmluva, ktorou sa so zreteľom na Grónsko menia a dopĺňajú zmluvy o založení Európskych spoločenstiev, radí Grónsko do rámca úprav pre pridruženie zámorských krajín a území ustanovených v štvrtej časti zmluvy; keďže článok 1 protokolu o osobitných úpravách pre Grónsko spája zaobchádzanie s produktmi rybolovu pri dovoze z Grónska s možnosťami prístupu ku grónskym rybárskym vodám, ktoré sú poskytované spoločenstvu na základe Dohody o rybárstve medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej, schválenej nariadením (EHS) č. 223/85 [2]; keďže prispôsobenie záväzkov strán a dočasné pozastavenie vykonávania dohody o rybárstve je stanovené v danej dohode a protokoloch uvedených v jej článku 2 odsek 1; keďže by sa preto mal ustanoviť primeraný postup na vykonanie tohto súboru ustanovení, PRIJALA TOTO NARIADENIE: Článok 1 V súlade s postupom stanoveným v článku 2 sa prijmú rozhodnutia: a) o úprave záväzkov spoločenstva podľa protokolov uvedených v článku 2 odsek 1 dohody o rybárstve; b) o dočasnom pozastavení vykonávania dohody o rybárstve, ako je stanovené v jej článku 10; c) v prípade takéhoto dočasného pozastavenia, o primeraných opatreniach, ktoré sa vzťahujú na zaobchádzanie s produktmi rybolovu s pôvodom v Grónsku pri dovoze. Článok 2 1. V prípadoch uvedených v článku 1 rozhodne Komisia na žiadosť členského štátu alebo z vlastnej iniciatívy o potrebných opatreniach, ktoré sa oznámia členským štátom a sú ihneď uplatniteľné. Každý členský štát môže takéto opatrenie Komisie predložiť Rade. Rada môže kvalifikovanou väčšinou zmeniť a doplniť alebo zrušiť takéto opatrenie. 2. Opatrenia sa zrušujú podľa postupu ustanoveného v odseku 1, akonáhle konzultácie stanovené v dohode o rybárstve umožnia nastolenie rovnovážneho stavu. Článok 3 Toto nariadenie nadobúda účinnosť v deň vstupu do platnosti zmluvy, ktorou sa so zreteľom na Grónsko menia a dopĺňajú zmluvy o založení Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. januára 1985 Za Radu predseda G. Andreotti [1] Ú. v. ES C 172, 2.7.1984, s. 83. [2] Pozri stranu 8 tohto Úradného vestníka. --------------------------------------------------
Úradný vestník L 343 , 20/12/1985 S. 0019 - 0019

Fínske špeciálne vydanie: Kapitola 3 Zväzok 20 S. 0004

Španielske špeciálne vydanie: Kapitola 03 Zväzok 39 S. 0169

Švédske špeciálne vydanie: Kapitola 3 Zväzok 20 S. 0004

Portugalské špeciálne vydanie Kapitola 03 Zväzok 39 S. 0169



Nariadenie Komisie (EHS) č. 3589/85 zo 17. decembra 1985, ktorým sa z dôvodu pristúpenia Španielska a Portugalska menia a dopĺňajú určité nariadenia týkajúce sa chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho článok 396, keďže z dôvodu pristúpenia Španielska a Portugalska a v súlade s článkom 396 Aktu o pristúpení by sa mali zmeniť a doplniť tieto nariadenia: - nariadenie (EHS) č. 890/78 z 28. apríla 1978, ktorým sa ustanovujú podrobné pravidlá certifikácie chmeľu [1], naposledy zmenené a doplnené Aktom o pristúpení z roku 1979 [2]; - nariadenie (EHS) č. 3077/78 z 21. decembra 1978 o rovnocennosti atestov, ktoré sprevádzajú chmeľ dovážaný z nečlenských krajín, s certifikátmi spoločenstva [3], naposledy zmenené a doplnené nariadením (EHS) č. 541/85 [4]; keďže podľa článku 2 ods. 3 Zmluvy o pristúpení môžu orgány spoločenstva pred pristúpením prijať opatrenia uvedené v článku 396 Aktu o pristúpení; keďže tieto opatrenia nadobudnú účinnosť iba za podmienky a v deň nadobudnutia platnosti zmluvy, PRIJALA TOTO NARIADENIE Článok 1 1. Nariadenie (EHS) č. 890/78 sa týmto mení a dopĺňa takto: - "K článku 5a sa vkladá tento text: - Producto certificado — Reglamento (CEE) no 890/78 - Producto certificado — Regulamento (CEE) no 890/78" - V druhom pododseku článku 6 ods. 3 sa za slovo "Grécko" vkladajú tieto slová: "Španielsko a Portugalsko"; - V druhom odseku článku 11 sa za slovo "Grécko" vkladajú tieto slová: "Španielsko a Portugalsko"; - V oddieli 2 prílohy III sa vkladá tento text: "ESP pre Španielsko" "P pre Portugalsko." 2. Odkazy na Portugalsko a Španielsko v prílohe k nariadeniu (EHS) č. 3077/78 sa vypúšťajú. Článok 2 Toto nariadenie nadobúda účinnosť 1. marca 1986 s podmienkou nadobudnutia platnosti Zmluvy o pristúpení Španielska a Portugalska. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1985 Za Komisiu Frans Andriessen podpredseda [1] Ú. v. ES L 117, 29.4.1978, s. 43. [2] Ú. v. ES L 291, 19.11.1979, s. 77. [3] Ú. v. ES L 367, 28.12.1978, s. 28. [4] Ú. v. ES L 62, 1.3.1985, s. 57. --------------------------------------------------
Úradný vestník L 179 , 11/07/1985 S. 0021 - 0021

Fínske špeciálne vydanie: Kapitola 3 Zväzok 18 S. 0230

Španielske špeciálne vydanie: Kapitola 03 Zväzok 36 S. 0058

Švédske špeciálne vydanie: Kapitola 3 Zväzok 18 S. 0230

Portugalské špeciálne vydanie Kapitola 03 Zväzok 36 S. 0058



Nariadenie Komisie (EHS) č. 1907/85 z 10. júla 1985 o zozname odrôd vinnej révy a oblastí, z ktorých pochádza víno na výrobu šumivého vína v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 337/79 z 5. februára 1979 o spoločnej organizácii trhu s vínom [1], naposledy zmenené a doplnené nariadením (EHS) č. 798/85 [2], a najmä na jeho článok 48a, keďže článok 48a nariadenia (EHS) č. 337/79 stanovuje, že víno dovezené do spoločenstva, ktoré môže byť použité na výrobu šumivého vína, musí pochádzať z takých odrôd vinnej révy a vinárskych oblastí, ktoré zaisťujú jeho odlišnosť od vína vyprodukovaného v spoločenstve; keďže by sa takéto odrody a oblasti mali zhrnúť do zoznamu; keďže opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Víno dovážané do spoločenstva s cieľom výroby šumivého vína, musí pochádzať z: a) odrody Fetească neagra ktorá sa pestuje na južnom a východnom subkarpatskom úpätí v Rumunsku; b) odrody Fetească a Fetească regală ktorá sa pestuje na južnom a východnom subkarpatskom úpätí v Rumunsku a Transylvánii. Článok 2 Toto nariadenie nadobudne účinnosť 3. deň po jeho uverejnení v Úradnom vestníku Európskych spoločenstiev. V Toto nariadenie je záväzné vo svojej celistvosti a je priamo uplatniteľné vo všetkých členských štátoch. Bruseli 10. júla 1985 Za Komisiu Frans Andriessen podpredseda [1] Ú. V. ES L 54, 5.3.1979, s. 1. [2] Ú. V. ES L 89, 29.3.1985, s. 1. --------------------------------------------------
Úradný vestník L 338 , 17/12/1985 S. 0001 - 0001

Fínske špeciálne vydanie: Kapitola 2 Zväzok 4 S. 0073

Španielske špeciálne vydanie: Kapitola 02 Zväzok 15 S. 0111

Švédske špeciálne vydanie: Kapitola 2 Zväzok 4 S. 0073

Portugalské špeciálne vydanie Kapitola 02 Zväzok 15 S. 0111



Nariadenie Rady (EHS) č. 3541/85 z 12. decembra 1985 o zatrieďovaní tovarov pod podpoložku 27.03 A Spoločného colného sadzobníka RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady 97/69 zo 16. januára 1969 o opatreniach, ktoré sa majú prijať na jednotné uplatňovanie nomenklatúry Spoločného colného sadzobníka [1], naposledy zmenenom a doplnenom nariadením (EHS) 2055/84 [2], najmä na jeho článok 3, so zreteľom na návrh Komisie, keďže na zabezpečenie jednotného uplatňovania nomenklatúry Spoločného colného sadzobníka musia byť stanovené opatrenia týkajúce sa tarifného zatrieďovania zmesí rašeliny (obsahujúce nie menej ako 75 % rašeliny na váhu) a iné látky ako vápno, piesok, humus zo zhnitého lístia, slieň, stajňové hnojivo a malé množstvá iných hnojív s celkovým obsahom draslíka (počítaný ako K2O), dusíka, fosforu (počítaný ako P2O5) neprekračujúcim 3 % váhy; keďže položka 27.03 Spoločného colného sadzobníka sa týka rašeliny (zahrňujúc rašelinové stelivo), či už aglomerovanej alebo nie; keďže hnojív iných ako tých, ktoré sú uvedené pod položkami 31.01 až 31.04, sa týka položka 31.05; keďže daný tovar kvôli svojim vlastnostiam nemôže byť považovaný za tovar spadajúci pod položku 31.05; keďže daný tovar má základný charakter rašeliny, spadajúcej pod položku 27.03, a preto musí byť zatriedený pod podpoložku 27.03 A tejto položky; keďže Výbor pre nomenklatúru Spoločného colného sadzobníka ešte nepredložil schválenie, Komisia nemôže prijať zamýšľané opatrenia v tejto veci podľa postupu uvedeného v článku 3 nariadenia (EHS) 97/69, PRIJALA TOTO NARIADENIE: Článok 1 Zmesi rašeliny (obsahujúce nie menej ako 75 % rašeliny na váhu) a iné látky ako vápno, piesok, humus zo zhnitého lístia, slieň, stajňové hnojivo a malé množstvá iných hnojív s celkovým obsahom draslíka (počítaný ako K2O), dusíka, fosforu (počítaný ako P2O5) neprekračujúcim 3 % váhy sa zatrieďujú do Spoločného colného sadzobníka pod túto podpoložku: 27.03 Rašelina (zahrňujúc rašelinové stelivo), či už aglomerovaná, alebo nie: A. Rašelina Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. decembra 1985 Za Radu predseda R. Goebbels [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. --------------------------------------------------
Úradný vestník L 172 , 30/06/1986 S. 0001 - 0001



Nariadenie Rady (EHS) č. 2009/86 z 24. júna 1986 o uzavretí Dohody o spolupráci medzi Európskym hospodárskym spoločenstvom na jednej strane a zmluvnými štátmi Všeobecnej dohody o hospodárskej integrácii stredoamerických štátov (Kostarika, El Salvador, Guatemala, Honduras a Nikaragua) a Panamou na druhej strane RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu, keďže spoločenstvo by na dosiahnutie svojich cieľov v zahraničných hospodárskych vzťahoch malo schváliť dohodu o spolupráci so štátmi, ktoré sú zmluvnými stranami Všeobecnej dohody o hospodárskej integrácii stredoamerických štátov a s Panamou; keďže určité formy hospodárskej spolupráce, ktoré stanovuje dohoda, rozširujú právomoci činnosti, ktoré ustanovuje zmluva v oblasti spoločnej obchodnej politiky, PRIJALA TOTO NARIADENIE: Článok 1 Dohoda o spolupráci medzi Európskym spoločenstvom na jednej strane a zmluvnými stranami Všeobecnej dohody o hospodárskej integrácii stredoamerických štátov (Kostarika, El Salvador, Guatemala, Honduras a Nikaragua) a Panamou na druhej strane, sa týmto za spoločenstvo schvaľuje. Text dohody je prílohou k tomuto rozhodnutiu. Článok 2 Predseda Rady vykoná za spoločenstvo oznámenie uvedené v článku 11 tejto dohody [1]. Článok 3 Spoločenstvo v spoločnom výbore pre spoluprácu uvedenom v článku 7 dohody zastupuje Komisia, ktorej pomáhajú zástupcovia členských štátov. Článok 4 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné v celom rozsahu a priamo uplatniteľné vo všetkých členských štátoch. V Luxemburgu 24. júna 1986 Za Radu predseda G. Braks [1] Deň, kedy táto dohoda nadobudne platnosť, Generálny sekretariát Rady uverejní v Úradnom vestníku Európskych spoločenstiev. --------------------------------------------------
Úradný vestník L 157 , 12/06/1986 S. 0001 - 0001

Fínske špeciálne vydanie: Kapitola 2 Zväzok 4 S. 0120

Švédske špeciálne vydanie: Kapitola 2 Zväzok 4 S. 0120



Nariadenie Rady (EHS) č. 1797/86 z 9. júna 1986, ktorým sa rušia určité poštové poplatky za colnú prezentáciu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže rozhodnutím 79/8/EHS predstaviteľov vlád členských krajín Európskeho hospodárskeho spoločenstva, ktoré sa stretávajú v Rade, z 18. decembra 1978 o zrušení určitých poštových poplatkov za colné konanie [4] sa končí vyberanie poplatkov za colné konanie pri zásielkach tovaru posielaného z členského štátu a profit z výnimky z dane z obratu a spotrebnej dane pri dovoze; keďže úrady niektorých členských štátov v dôsledku toho naďalej vyberajú takéto poplatky za iné zásielky tovaru zo spoločenstva, zasielané z iného členského štátu; keďže je žiaduce posilniť vnútorný trh spoločenstva obmedzením a, ak je to možné, odstránením administratívnych postupov a poplatkov, ktoré sa vzťahujú na obchod s tovarom spoločenstva medzi členskými štátmi; keďže úplné zrušenie poštových poplatkov za colné konanie v spoločenstve by znamenalo významný príspevok k dosiahnutiu tohto cieľa tým, že by mal viditeľný a bezprostredný účinok na tomto obchode na prospech všetkých obyvateľov Európy; keďže zmluva doteraz neposkytla potrebné právomoci, okrem tých, ktoré sú uvedené v článku 235, PRIJALA TOTO NARIADENIE: Článok 1 Za konanie pri colných zásielkach tovarov posielaných z členského štátu, ktoré spĺňajú podmienky stanovené v článkoch 9 a 10 zmluvy, sa už nebudú vyberať poštové poplatky, Článok 2 Odlišne od článku 1 ustanovenia platné v Španielsku a Portugalsku, pokiaľ ide o poštové poplatky za colné konanie pri obchode s tretími krajinami sa môžu uplatňovať za tých istých podmienok obchodu v spoločenstve, kým sa pri tomto obchode vyberajú colné poplatky. Článok 3 Toto nariadenie nadobudne účinnosť 1. januára 1988. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 9. júna 1986 Za Radu Predseda G. M. V. van Aardenne [1] Ú. v. ES C 202, 10.8.1985, s. 8. [2] Ú. v. ES C 352, 31.12.1985, s. 289. [3] Ú. v. ES C 344, 31.12.1985, s. 6. [4] Ú. v. ES L 6, 10.1.1979, s. 26. --------------------------------------------------